ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮৪ কোটি ৬ লক্ষ ছাড়িয়েছে
১২-১৪ বছর বয়সীদের ১ কোটি ৬০ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ১৪ হাজার ৩০৭ হয়েছে
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ২২৫
জাতীয় স্তরে সুস্থতার হার বর্তমানে ৯৮.৭৬ শতাংশ
সাপ্তাহিক-ভিত্তিতে আক্রান্তের হার ০.২৩ শতাংশ
নয়াদিল্লি, ৩১ মার্চ, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৮৪ কোটি ৬ লক্ষ ৫৫ হাজার ৫।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলেমেয়েদের ১ কোটি ৬০ লক্ষ ৮১ হাজার ৬৯৬টি কোভিড-১৯ টিকার প্রথম ডোজ দেওয়া হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১০৪০৩৬৩৫
৯৯৯৯৩৫৫
৪৪৫৫৫৮২
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১৮৪১৩১৪৩
১৭৫০৮৬৯০
৬৮৫৮৩৯৭
|
|
১২-১৪ বছর বয়সী
|
|
প্রথম ডোজ
|
|
১৬০৮১৬৯৬
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫৭১০৮২২৯
৩৭৯৪৭৯২৮
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৫৪৫৪৯৬৭৮
৪৬৫৫৪০৮১৭
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০২৭৩৮২৭০
১৮৫২৩৯০২৩
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২৬৭২৯৯১৭
১১৫৩৮২৮৩১
১১৬৯৭৮১৪
|
|
|
|
প্রিকশন ডোজ
|
|
২,৩০,১১,৭৯৩
|
|
মোট
|
|
|
|
১,৮৪,০৬,৫৫,০০৫
ধারাবাহিকভাবে নিম্নমুখী প্রবণতা অব্যাহত থেকে দেশে সুস্পষ্টভাবে করোনায় আক্রান্তের সংখ্যা বর্তমানে ১৪ হাজার ৩০৭ হয়েছে, যা মোট আক্রান্তের ০.০৩ শতাংশ।
একইভাবে জাতীয় স্তরে সুস্থতার হার বর্তমানে ৯৮.৭৬ শতাংশ। দেশে গত ২৪ ঘণ্টায় সুস্থ হয়েছেন ১ হাজার ৫৯৪ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৪ লক্ষ ৮৯ হাজার ০০৪।
দেশে গত ২৪ ঘণ্টায় নতুন করে আক্রান্ত হয়েছেন ১ হাজার ২২৫ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৬ লক্ষ ৭ হাজার ৯৮৭টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৮ কোটি ৯১ লক্ষ ৬৪ হাজার ৯২২।
দেশে সাপ্তাহিক ও দৈনিক-ভিত্তিতে আক্রান্তের হার লাগাতার নিম্নমুখী। সাপ্তাহিক-ভিত্তিতে আক্রান্তের হার বর্তমানে ০.২৩ শতাংশ। একইভাবে, দৈনিক আক্রান্তের হার দাঁড়িয়েছে ০.২০ শতাংশ।
(CG/SS/SB
প্রধানমন্ত্রীরদপ্তর
বালিতে অনুষ্ঠিত জি-২০ শীর্ষ সম্মেলনের ফাঁকে মার্কিন রাষ্ট্রপতির সঙ্গে প্রধানমন্ত্রীর বৈঠক
নয়াদিল্লি, ১৫ নভেম্বর, ২০২২
প্রধানমন্ত্রী শ্রী নরেন্দ্র মোদী বালিতে অনুষ্ঠিত জি-২০ শীর্ষ সম্মেলনের ফাঁকে আজ মার্কিন রাষ্ট্রপতি শ্রী জোসেফ আর বাইডেনের সঙ্গে বৈঠক করেছেন।
তাঁরা কৌশলগত এবং অত্যাধুনিক প্রযুক্তি, অ্যাডভান্সড্ কম্প্যুটিং, কৃত্রিম মেধা ইত্যাদি গুরুত্বপূর্ণ বিষয়ে সহযোগিতা ও ভারত-মার্কিন কৌশলগত অংশীদারিত্বকে আরও শক্তিশালী করার জন্য গৃহীত পদক্ষেপের পর্যালোচনা করেছেন। কোয়াড, আইটুইউটু-র মতো নতুন নতুন গোষ্ঠীগুলিতে ভারত ও মার্কিন যুক্তরাষ্ট্রের মধ্যে নিবিড় সহযোগিতা বজায় থাকায় উভয় নেতা সন্তোষ প্রকাশ করেছেন।
তাঁরা আন্তর্জাতিক ও আঞ্চলিক ক্ষেত্রে সমসাময়িক বিভিন্ন বিষয় নিয়ে আলোচনা করেন। ভারত – মার্কিন অংশীদারিত্বকে আরও শক্তিশালী করতে রাষ্ট্রপতি বাইডেনের নিরবচ্ছিন্ন সমর্থনের কারণে প্রধানমন্ত্রী তাঁকে ধন্যবাদ জানান। তিনি আশা করেন, জি-২০ গোষ্ঠীর সভাপতি হিসাবে দায়িত্ব পালনের সময় ভারতের সঙ্গে মার্কিন যুক্তরাষ্ট্রের সহযোগিতা বজায় থাকবে।
PG/CB/SB
(
বিজ্ঞানওপ্রযুক্তিমন্ত্রক
পরিবেশ থেকে কার্বন সংগ্রহ, ব্যবহার ও সঞ্চয়ের উপর গবেষণায় ডিএসটির উৎসাহদান
নয়াদিল্লী, ২০ আগস্ট, ২০২০
পরিবেশ থেকে কার্বন সংগ্রহ, সেগুলির ব্যবহার এবং সঞ্চয়ের জন্য গবেষকরা যে প্রযুক্তির ব্যবহার করেন তার মাধ্যমে বিশ্বের জলবায়ু পরিবর্তনের সমস্যার সমাধান করার চেষ্টা করা হচ্ছে। কার্বন ক্যাপচার, ইউটিলাইজেশন অ্যান্ড স্টোরেজ অর্থাৎ সিসিইউএস নিয়ে ইউরোপীয় ইউনিয়ন সহ বিশ্বের ২৪টি দেশ একসঙ্গে কাজ করছে। যার মূল উদ্দেশ্য, স্বচ্ছ জ্বালানী উদ্ভাবন করা। ভারতে বিজ্ঞান ও প্রযুক্তি দপ্তর  আন্তর্জাতিক এই উদ্যোগের শরিক। ডিএসটি ইতিমধ্যেই সিসিইউএস নিয়ে কাজ চলছে এ ধরণের ১৯টি প্রকল্পে আর্থিক অনুদান দিচ্ছে। দপ্তর এই বিষয়ে কাজ করার জন্য ভারতীয় গবেষকদের প্রস্তাব পাঠাতে আহ্বান জানিয়েছে। বিশ্বের ১৬টি দেশ এবং অঞ্চল এই আন্তর্জাতিক উদ্যোগে যুক্ত হয়েছে যার সাহায্যে স্বচ্ছ জ্বালানী ক্ষেত্রে সাফল্য আসবে। ১৫টি দেশ এক্ষেত্রে দুটি ধাপে এই কাজ করছে। প্রথম পর্বে তারা পুরো প্রকল্পের জন্য ১০ই নভেম্বর পর্যন্ত প্রাক-প্রস্তাব আহ্বান করেছে। একমাসের মধ্যে দ্বিতীয় স্তরে ঢোকার প্রক্রিয়া শুরু করা হবে। এক্ষেত্রে বাছাই করা সংস্থাগুলির মধ্যে থেকে কয়েকটি সংস্থার কাছে প্রস্তাব চাওয়া হবে। এই প্রস্তাব ১৫ই মার্চের মধ্যে জমা দিতে হবে। এর আগে এ ধরণের আর একটি উদ্যোগ নেওয়া হয়েছিল যেখানে সংশ্লিষ্ট প্রকল্পগুলির জন্য ২০১৬ সালে ইউরোপীয় ইউনিয়ন সহ এই দেশগুলি অর্থের সংস্থান করেছিল। এরপর ২০১৮ সাল থেকে জাতীয় স্তরে অংশগ্রহণকারী সংস্থাগুলিকে তাদের গবেষণার জন্য আর্থিক সহায়তার ব্যবস্থা করা হয়।
(CG/CB/NS
প্রধানমন্ত্রীরদপ্তর
প্রাক্তন প্রধানমন্ত্রী চৌধুরী চরণ সিং-এর জন্মজয়ন্তীতে প্রধানমন্ত্রীর শ্রদ্ধার্ঘ
নয়াদিল্লি, ২৩ ডিসেম্বর, ২০১৯
দেশের প্রাক্তন প্রধানমন্ত্রী চৌধুরী চরণ সিং-এর জন্মজয়ন্তীতে তাঁকে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী।
এক টুইট বার্তায় প্রধানমন্ত্রী বলেছেন, ‘চৌধুরী চরণ সিং-এর জন্মজয়ন্তীতে তাঁর প্রতি শ্রদ্ধা জ্ঞাপন করছি। কঠোর পরিশ্রমী কৃষকদের অধিকার রক্ষায় চরণ সিং-জি ছিলেন অটল। প্রান্তিক মানুষদের ক্ষমতায়নে তিনি নিরলস পরিশ্রম করে গেছেন। ভারতের গণতন্ত্রের ভিত মজবুত করতে তিনি অগ্রণী ভূমিকা পালন করেছিলেন।’
CG/SS/NS
(Visitor Counter : 79
প্রধানমন্ত্রীরদপ্তর
প্রধানমন্ত্রীর সংসদে আয়োজিত রাষ্ট্রপতি শ্রী রামনাথ কোবিন্দের বিদায় সংবর্ধনায় যোগদান
নতুনদিল্লি, ২৩শে জুলাই, ২০২২
প্রধানমন্ত্রী শ্রী নরেন্দ্র মোদী আজ সংসদে রাষ্ট্রপতি শ্রী রামনাথ কোবিন্দের জন্য আয়োজিত বিদায় সম্বর্ধনা অনুষ্ঠানে যোগদান করেন।
এক ট্যুইট বার্তায় প্রধানমন্ত্রী বলেছেন,
“আজ রাষ্ট্রপতি কোবিন্দজির জন্য সংসদে আয়োজিত বিদায় সম্বর্ধনায় অংশ নিয়েছিলাম। কেন্দ্রীয় মন্ত্রীসভার সদস্যবৃন্দ এবং বিভিন্ন দলের নেতারা এই অনুষ্ঠানে যোগ দেন। “
PG/CB/
(
প্রধানমন্ত্রীরদপ্তর
বৃটেনের গ্লাসগোতে সিওপি২৬ এর সম্মেলনের ফাঁকে নেপালের প্রধানমন্ত্রীর সঙ্গে প্রধানমন্ত্রীর বৈঠক
নতুনদিল্লি, ২রা নভেম্বর, ২০২১
প্রধানমন্ত্রী শ্রী নরেন্দ্র মোদী ২রা নভেম্বর বৃটেনের গ্লাসগোতে সিওপি২৬ শিখর সম্মেলনের ফাঁকে নেপালের প্রধানমন্ত্রী মিঃ শেব বাহাদুর দেওবার সঙ্গে বৈঠক করেছেন।
কোভিড-১৯ মহামারীর বিরুদ্ধে লড়াইয়ের প্রেক্ষিতে উভয় নেতা দ্বিপাক্ষিক সম্পর্ককে আরো শক্তিশালী করার বিষয় নিয়ে আলোচনা করেছেন। মহামারীর সময় ভারত থেকে নেপালের মধ্যে টিকা, ওষুধ ও চিকিৎসা সরঞ্জাম সরবরাহ এবং অবাধে সীমান্তের অন্যপারে পণ্য পরিবহণের ক্ষেত্রে সহযোগিতার বিষয়টি নিয়ে দুই নেতা সন্তোষ প্রকাশ করেন। মহামারী পরবর্তী সময়ে তাঁরা একযোগে কাজ করার বিষয়ে সহমত ব্যক্ত করেন।
জুলাই মাসে নেপালের প্রধানমন্ত্রী হিসেবে দায়িত্ব গ্রহণের পর মিঃ দেউবার সঙ্গে শ্রী মোদীর টেলিফোনে কথা হয়েছে। এরপর এই প্রথম তাঁদের মধ্যে মুখোমুখি আলোচনা হল।
CG/CB/SFS
(
স্বাস্থ্যওপরিবারকল্যাণমন্ত্রক
কেরালায় ত্রাণ সংক্রান্ত কাজের এক উচ্চ পর্যায়ের পর্যালোচনা করেছেন জে পি নাড্ডা
নয়াদিল্লি, ২১ আগস্ট, ২০১৮
কেন্দ্রীয় স্বাস্হ্য ও পরিবার কল্যাণমন্ত্রী জে পি নাড্ডা কেরালায় ত্রাণ বন্টনের কাজের অগ্রগতি বিষয়ে এক উচ্চ পর্যায়ের বৈঠকে পর্যালোচনা করেছেন। মন্ত্রকের প্রতিমন্ত্রী শ্রী অশ্বিনীকুমার চৌবে, সচিব শ্রীমতি প্রীতি সুদন এবং অন্যান্য বরিষ্ঠ আধিকারিকরা এই বৈঠকে উপস্হিত ছিলেন। বৈঠকে শ্রী নাড্ডা বলেন, বন্যা পরবর্তী সময়ে রোগের প্রার্দুভাব প্রতিরোধে দৈনিকভিত্তিতে নজরদারি চালানো হচ্ছে এবং বহু স্হানে স্বাস্হ্যকেন্দ্রকে কার্যকর করা হয়েছে। তিনি জানান এখনও পর্যন্ত সংক্রামক রোগ ছড়িয়ে পড়ার কোন খবর নেই। কেরালার স্বাস্হ্যমন্ত্রী শ্রীমতি কে কে শৈলজার সঙ্গে নিয়মিত যোগাযোগ রক্ষা করা হচ্ছে এবং ব্যক্তিগতভাবে তিনি পরিস্হিতির ওপর নজর রাখছেন। কেন্দ্রীয় স্বাস্হ্য সচিবও ঐ দপ্তরের আধিকারিকদের সঙ্গে নিয়মিত যোগযোগ রক্ষা করে চলেছেন বলে তিনি জানান।
CG/PB/NS/…
(Visitor Counter : 34
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১০৬ কোটি ১৪ লক্ষ ছাড়িয়েছে
দেশে গত ২৪ ঘন্টায় ৬৮ লক্ষের বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.২০ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১২ হাজার ৮৩০
দেশে সুস্পষ্টভাবে করোনায় আক্রান্তের সংখ্যা ১ লক্ষ ৫৯ হাজার ২৭২, যা ২৪৭ দিনে সর্বনিম্ন
সাপ্তাহিক-ভিত্তিতে আক্রান্তের হার ১.১৮ শতাংশ, যা গত ৩৭ দিন ২ শতাংশের নীচে
নতুন দিল্লি, ৩১ অক্টোবর, ২০২১
দেশে গত ২৪ ঘন্টায় ৬৮ লক্ষ ৪ হাজার ৮০৬টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ১০৬ কোটি ১৪ লক্ষ ৪০ হাজার ৩৩৫।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৭৯,০১৮
|
|
দ্বিতীয় ডোজ
|
|
৯২,২১,৮৬৭
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৭১,৬৫৩
|
|
দ্বিতীয় ডোজ
|
|
১,৫৯,২৭,৮৬৬
|
|
১৮-৪৪ বছর বয়সী
|
|
প্রথম ডোজ
|
|
৪১,৮৩,৯২,৮১৩
|
|
দ্বিতীয় ডোজ
|
|
১৪,১৭,৮৭,৮৯৯
|
|
৪৫-৫৯ বছর বয়সী
|
|
প্রথম ডোজ
|
|
১৭,৪৭,৮২,৪৪২
|
|
দ্বিতীয় ডোজ
|
|
৯,৬২,৭১,৩৪১
|
|
৬০ বছরের বেশি বয়সী
|
|
প্রথম ডোজ
|
|
১০,৯৬,৯৫,১৭২
|
|
দ্বিতীয় ডোজ
|
|
৬,৬৬,১০,২৬৪
|
|
মোট
|
|
১,০৬,১৪,৪০,৩৩৫
দেশে গত ২৪ ঘন্টায় করোনা মুক্ত হয়েছেন ১৪ হাজার ৬৬৭ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৩৬ লক্ষ ৫৫ হাজার ৮৪২।
জাতীয় স্তরে সুস্থতার হার বর্তমানে ৯৮.২০ শতাংশ।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির লাগাতার সমন্বয় মূলক প্রয়াসের ফলে দৈনিক ভিত্তিতে আক্রান্তের সংখ্যা গত ১২৬ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ১২ হাজার ৮৩০।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ৫৯ হাজার ২৭২, ২৪৭ দিনে সর্বনিম্ন। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ০.৪৬ শতাংশ, যা ২০২০-র মার্চ থেকে সর্বনিম্ন।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১১ লক্ষ ৩৫ হাজার ১৪২টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৬০ কোটি ৮৩ লক্ষ ১৯ হাজার ৯১৫।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.১৮ শতাংশ, যা গত ৩৭ দিন ২ শতাংশের নীচে। একইভাবে, দৈনিক-ভিত্তিতে আক্রান্তের হার ১.১৩ শতাংশ। দৈনিক-ভিত্তিতে আক্রান্তের হার গত ২৭ দিন ২ শতাংশের নীচে এবং ৬২ দিন ৩ শতাংশের নিচে রয়েছে।
(CG/BD/AS/
সামাজিকন্যায়ওক্ষমতায়নমন্ত্রক
কেন্দ্রীয় মন্ত্রী থাওয়ারচাঁদ গেহলট দূর সংযোগের মাধ্যমে গুজরাটে তৃতীয় লিঙ্গের ব্যক্তিদের জন্য একটি জাতীয় পোর্টাল ও গরিমা গৃহ নামে বাসস্থানের উদ্বোধন করেন
নতুন দিল্লী, ২৫ নভেম্বর, ২০২০
কেন্দ্রীয় সামাজিক ন্যায় ও ক্ষমতায়ন দপ্তরের মন্ত্রী শ্রীথাওয়ারচাঁদ গেহলট আজ দূর সংযোগের মাধ্যমে গুজরাটের বদোদরায় তৃতীয় লিঙ্গের ব্যক্তিদের জন্য একটি জাতীয় পোর্টাল এবং গরিমা গৃহ নামে বাসস্থানের উদ্বোধন করেছেন।
শ্রী গেহলট তাঁর ভাষণে বলেন, তৃতীয় লিঙ্গ ব্যক্তি সুরক্ষা আইন অনুযায়ী আগামী দু'মাসের মধ্যে এই পোর্টালটির বিস্তার ঘটানো হবে। এর মাধ্যমে সারা দেশজুড়ে তৃতীয় লিঙ্গের ব্যক্তিরা তাঁদের জন্য শংসাপত্র ও পরিচয় পত্র পাওয়ার সুযোগ পাবেন। সবচেয়ে বড় কথা হচ্ছে কোথাও না গিয়েই এই পোর্টালের মাধ্যমে তাঁরা তাঁদের পরিচয় পত্র গ্রহণের সুযোগ পাবেন। পোর্টালের মাধ্যমে আবেদন পত্র করার পর তাদের শংসাপত্র বা পরিচয় পত্র কোন পর্যায় রয়েছে সেটাও তাঁরা জানতে পারবেন। শংসাপত্র ও পরিচয় পত্র তারা এই পোর্টাল থেকেই সরাসরি ডাউনলোড করতে পারবেন। এই জাতীয় পোর্টাল তৃতীয় লিঙ্গের ব্যক্তিদের যথেষ্ট সহায়তা করবে বলে কেন্দ্রীয় মন্ত্রী আশা প্রকাশ করেন।
শ্রী গেহলট তৃতীয় লিঙ্গ ব্যক্তিদের জন্য বাসস্থান গরিমা গৃহের উদ্বোধন করে বলেন, এই বাসস্থান গড়ে তোলার লক্ষ্য হচ্ছে তৃতীয় লিঙ্গের ব্যক্তিদের জন্য আস্তানার পাশাপাশি খাদ্য, চিকিৎসা পরিষেবা এবং বিনোদনের ব্যবস্থা করা। এর পাশাপাশি তাদের দক্ষতা নিরূপণের ক্ষেত্রেও এই বাসস্থান সহায়ক হয়ে উঠবে।
সামাজিক ন্যায় ও ক্ষমতায়ন দপ্তরের রাষ্ট্রমন্ত্রী শ্রী কৃষন পাল গুরজার, শ্রী রামদাস আটাওয়ালা, শ্রী রতন লাল কাটেরিয়া এবং ন্যাশনাল কাউন্সিল ফর ট্রান্সজেন্ডারস- এর সদস্য লক্ষীনারায়ন ত্রিপাঠী ছাড়াও ওই মন্ত্রকের সচিব শ্রী সুব্রামানিয়াম উপস্থিত ছিলেন।
সামাজিক ন্যায় ও ক্ষমতায়ন মন্ত্রকের পক্ষ থেকে তৃতীয় লিঙ্গের ব্যক্তিদের জন্য সারাদেশের দশটি শহরে মোট ১৩টি এই রকম বাসস্থান গড়ে তোলার উদ্যোগ নেওয়া হয়েছে। যার মধ্যে বদোদরা ছাড়াও রয়েছে দিল্লী, পাটনা, ভুবনেশ্বর, জয়পুর, কলকাতা, মনিপুর, চেন্নাই, রায়পুর ও মুম্বাই। একেকটি বাসস্থানে ২৫ জন করে তৃতীয় লিঙ্গের ব্যক্তির থাকার ব্যবস্থা করা হবে।
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৯৮ কোটি ৫১ লক্ষ ছাড়িয়েছে
১২-১৪ বছর বয়সীদের ৩ কোটি ৭২ লক্ষেরও বেশি টিকার প্রথম ডোজ দেওয়া হয়েছে
ভারতে বর্তমানে সংক্রমিত চিকিৎসাধীনের সংখ্যা ১ লক্ষ ২২ হাজার ৩৩৫
দেশে গত ২৪ ঘণ্টায় নতুন করে আক্রান্তের সংখ্যা ১৮ হাজার ৮১৫
জাতীয় স্তরে আরোগ্যের হার বর্তমানে ৯৮.৫১ শতাংশ
সাপ্তাহিক-ভিত্তিতে আক্রান্তের হার ৪.০৯ শতাংশ
নয়াদিল্লি, ৮ জুলাই, ২০২২
ভারতে এ পর্যন্ত ১,৯৮,৫১,৭৭,৯৬২টি টিকার ডোজ দেওয়া হয়েছে। ১৬ই মার্চ থেকে ১২-১৪ বছর বয়সীদের টিকা দেওয়া শুরু হয়েছে। এ পর্যন্ত ৩,৭২,৯৬,৭৫৪ জন নাবালক-নাবালিকা টিকার প্রথম ডোজ পেয়েছে। ১৮-৫৯ বছর বয়সীদের মধ্যে ১০ই এপ্রিল থেকে সতর্কতামূলক টিকার ডোজ দেওয়া শুরু হয়েছে।
স্বাস্থ্য কর্মীদের মধ্যে ১,০৪,০৯,৪১৩ জন টিকার প্রথম ডোজ, ১,০০,৭০,৪৪৯ জন টিকার দ্বিতীয় ডোজ এবং ৫৮,১৭,৫৫৮ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,২৫,১৯১ জন প্রথম ডোজ, ১,৭৬,৩৪,৬৯৮ জন দ্বিতীয় ডোজ এবং ১,০৭,১৬,৪২৮ জন সতর্কতামূলক ডোজ পেয়েছেন। ১২-১৪ বছর বয়সীদের মধ্যে প্রথম ডোজ পেয়েছে ৩,৭২,৯৬,৭৫৪ জন এবং দ্বিতীয় ডোজ পেয়েছে ২,৪৭,৮৫,৪৭৫ জন। ১৫-১৮ বছর বয়সীদের মধ্যে প্রথম ডোজ পেয়েছে ৬,০৬,৩৮,০৯৮ জন এবং দ্বিতীয় ডোজ পেয়েছেন ৪,৯৪,২৮,৭১২ জন। ১৮-৪৪ বছর বয়সী নাগরিকদের মধ্যে প্রথম ডোজ পেয়েছেন ৫৫,৮৪,৯৯,৫৯৮ জন; দ্বিতীয় ডোজ পেয়েছেন ৫০,৩৩,৯৯,৫৬৪ জন এবং সতর্কতামূলক ডোজ পেয়েছেন ৩৬,৯১,৯২৫ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,৩৪,৮৮,০৭৭ জন; দ্বিতীয় ডোজ পেয়েছেন ১৯,৩৯,০৯,২৭৭ জন এবং সতর্কতামূলক ডোজ পেয়েছেন ২৯,২৩,৩৪৭ জন। যাঁদের বয়স ৬০-এর ওপরে তাঁদের মধ্যে ১২,৭২,৯৯,১৪৪ জন প্রথম ডোজ, ১২,১১,৪৩,৫৬০ জন দ্বিতীয় ডোজ এবং ২,৫৬,০০,৬৫০ জন সতর্কতামূলক ডোজ পেয়েছেন। এ পর্যন্ত দেশে মোট ৪,৮৭,৪৯,৯০৮টি সতর্কতামূলক ডোজ দেওয়া হয়েছে।
দেশে গত ২৪ ঘণ্টায় নতুন করে সংক্রমিত হয়েছেন ১৮ হাজার ৮১৫ জন। বর্তমানে ১ লক্ষ ২২ হাজার ৩৩৫ জন চিকিৎসাধীন। দেশে মোট সংক্রমিতের ০.২৮ শতাংশ চিকিৎসাধীন।
জাতীয় স্তরে আরোগ্য লাভের হার ৯৮.৫১ শতাংশ। গত ২৪ ঘণ্টায় ১৫ হাজার ৮৯৯ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৯ লক্ষ ৩৭ হাজার ৮৭৬ জন সুস্থ হয়ে উঠেছেন।
দেশ জুড়ে নমুনা পরীক্ষার সংখ্যা বৃদ্ধি করা হচ্ছে। গত ২৪ ঘন্টায় ৩ লক্ষ ৭৯ হাজার ৪৭০টি নমুনা পরীক্ষা করা হয়েছে। এ পর্যন্ত দেশে ৮৬ কোটি ৫৭ লক্ষ ২৩ হাজার ১৫৯টি নমুনা পরীক্ষা করা হয়েছে।
বর্তমানে সাপ্তাহিক সংক্রমণের হার ৪.০৯ শতাংশ এবং দৈনিক সংক্রমণের হার ৪.৯৬ শতাংশ।
PG/CB/NS
(Visitor Counter : 153
রাষ্ট্রপতিরসচিবালয়
গুরু রবিদাস-এর জন্মদিনের প্রাক্কালে রাষ্ট্রপতির শুভেচ্ছা
নতুন দিল্লি, ১৫ ফেব্রুয়ারি, ২০২২
রাষ্ট্রপতি শ্রী রামনাথ কোবিন্দ গুরু রবিদাস-এর জন্মদিনের প্রাক্কালে দেশবাসীকে শুভেচ্ছা জানিয়েছেন।
এক বার্তায় রাষ্ট্রপতি বলেছেন, “গুরু রবিদাস জী-র জন্মবার্ষিকীতে আমি সমস্ত দেশবাসীকে আন্তরিক শুভেচ্ছা ও অভিনন্দন জানাই।
গুরু রবিদাস ছিলেন একজন মহান সাধক, কবি ও সমাজ সংস্কাকর। ভক্তিমূলক গানের মাধ্যমে তিনি সামাজিক কুসংস্কার দূর করে সমাজে সম্প্রীতি প্রতিষ্ঠার চেষ্টা করেছেন। তাঁকে ভক্তি আন্দোলনের একজন প্রথম সারির কবি সাধক বলে মনে করা হয়।
তিনি মানুষের মধ্যে পারস্পরিক ভালোবাসা ও সাম্যের অনুভূতি জাগ্রত করার চেষ্টা করেছেন। তাঁর শান্তি ও ভ্রাতৃত্বের শিক্ষা আজ আরও বেশি প্রাসঙ্গিক। একজন আধ্যাত্মিক ব্যক্তি ও একজন মহান সমাজ সংস্কারক হওয়ার কারণে, গুরু রবিদাস সর্বদা তাঁর অনুগামীদের কঠোর পরিশ্রম ও সহনশীলতার পথ অনুসরণ করতে উৎসাহিত করতেন।
আসুন, আমরা গুরু রবিদাস জী-র দেখানো পথে চলার শপথ নিই এবং সাম্য ও সম্প্রীতির ভিত্তিতে একটি সমাজ গঠনে অবদান রাখি।”
CG/SS/SKD/
(Visitor Counter : 77
প্রধানমন্ত্রীরদপ্তর
নেতাজী সুভাষ চন্দ্র বসুর জন্ম জয়ন্তীতে প্রধানমন্ত্রীর শ্রদ্ধার্ঘ্য
নয়াদিল্লী, ২৩ জানুয়ারি, ২০২১
নেতাজী সুভাষ চন্দ্র বসুর জন্ম জয়ন্তীতে প্রধানমন্ত্রী শ্রী নরেন্দ্র মোদী শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “মহান মুক্তি যোদ্ধা এবং ভারত মাতার প্রকৃত সন্তান নেতাজী সুভাষ চন্দ্র বসুর জন্ম বার্ষিকীতে তাঁকে শ্রদ্ধা জানায়। দেশের স্বাধীনতার জন্য তাঁর ত্যাগ ও উৎসর্গ দেশবাসী কৃতজ্ঞ চিত্তে স্মরণ করছে।”
অর্থমন্ত্রক
এয়ার ইন্ডিয়ার কৌশলগত বিলগ্নীকরণ সম্পূর্ণ
নয়াদিল্লি, ২৭ জানুয়ারি, ২০২২
মেসার্স টাটা সন্স প্রাইভেট লিমিটেডের নিয়ন্ত্রণাধীন সংস্থা মেসার্স টেলেস প্রাইভেট লিমিটেড ২ হাজার ৭০০ কোটি টাকা কেন্দ্রকে দেওয়ার ফলে এয়ার ইন্ডিয়ার কৌশলগত বিলগ্নীকরণ সংক্রান্ত লেনদেনের কাজ সম্পূর্ণ হয়েছে। একই সঙ্গে, সংস্থার ১০০ শতাংশ শেয়ার কৌশলগত অংশীদার মেসার্স টেলেস প্রাইভেট লিমিটেড-কে হস্তান্তরিত করা হয়েছে।
এয়ার ইন্ডিয়ার বিলগ্নীকরণের প্রস্তাবে মেসার্স টেলেস প্রাইভেট লিমিটেড সরকারের কাছে সর্বোচ্চ দরপত্র জমা দেয়। এরপর, ২০২১-এর ২৫শে অক্টোবর শেয়ার ক্রয় সংক্রান্ত চুক্তি স্বাক্ষরিত হয়। পরবর্তীতে চুক্তি অনুযায়ী, কৌশলগত অংশীদার এয়ার ইন্ডিয়া ও কেন্দ্রীয় সরকার বিভিন্ন শর্ত পূরণের জন্য প্রয়োজনীয় পদক্ষেপ নেয়। এর মধ্যে উল্লেখযোগ্য - অ্যান্টি ট্রাস্ট বডি, নিয়ন্ত্রক, ঋণদাতা সহ তৃতীয় পক্ষের বিভিন্ন সংস্থার অনুমোদন। চুক্তি অনুযায়ী, সব শর্ত সন্তোষজনকভাবে পূরণ হয়েছে।
CG/CB/SB
(Visitor Counter : 177
রেলমন্ত্রক
চলতি যাত্রীবাহী ট্রেন পরিষেবা বাতিল সম্পর্কে তথ্য
নয়াদিল্লি, ১১ অগাস্ট, ২০২০
সকলের অবগতির জন্য রেলের পক্ষ থেকে জানানো হচ্ছে যে, সমস্ত নিয়মিত যাত্রীবাহী এবং শহরতলীর ট্রেন পরিষেবা পরবর্তী বিজ্ঞপ্তি জারি না হওয়া পর্যন্ত বাতিল থাকছে।
উল্লেখ করা প্রয়োজন, বর্তমানে যে ২৩০টি বিশেষ ট্রেন চলছে, সেগুলির পরিষেবা অব্যাহত থাকবে। রাজ্য সরকারের অনুরোধের ভিত্তিতে সীমিত সংখ্যায় মুম্বাইয়ে যে লোকাল ট্রেন পরিষেবা দেওয়া হচ্ছে, তা অব্যাহত থাকবে।
বিশেষ ট্রেনগুলিতে যাত্রীদের আসন সংরক্ষণের ওপর নিয়মিত নজর রাখা হচ্ছে। প্রয়োজন-ভিত্তিতে অতিরিক্ত বিশেষ ট্রেন চালানো হতে পারে।
অবশ্য, লকডাউনের পূর্বে সমস্ত নিয়মিত ট্রেন ও শহরতলীর ট্রেন পরিষেবা অনির্দিষ্ট সময়ের জন্য বাতিল থাকছে।
(CG/BD/SB
পঞ্চায়েতিরাজমন্ত্রক
গ্রামাঞ্চলে কোভিড-১৯এর সংক্রমণ হ্রাসে রাজ্যগুলিকে প্রতিরোধমূলক ব্যবস্থা নিতে পরামর্শ দিয়েছে পঞ্চায়েতী রাজ মন্ত্রক
নয়াদিল্লী, ১১ মে, ২০২১
কেন্দ্রীয় পঞ্চায়েতী রাজ মন্ত্রক গ্রামাঞ্চলে কোভিড-১৯ মহামারী প্রতিরোধে রাজ্যগুলিকে প্রয়োজনীয় ব্যবস্থা নিতে পরামর্শ দিয়েছে। মন্ত্রকের লেখা চিঠিতে বিভিন্ন অঞ্চলে স্যানিটাইজ করা সহ নানা পদক্ষেপ নেওয়ার কথা উল্লেখ রয়েছে। কোভিড-১৯ সংক্রমণ এবং স্বাস্থ্য ও পরিবার কল্যাণ মন্ত্রকের পরামর্শ অনুসারে এই সংক্রমণকে কিভাবে প্রতিহত করা যায় সে বিষয়ে নিবিড় জনসংযোগের ওপর গুরুত্ব দেওয়া হয়েছে। এক্ষেত্রে ভ্রান্ত ধারণা সম্পর্কে মানুষকে সচেতন করে তোলার ওপর গুরুত্ব দেওয়া হয়েছে।
মন্ত্রক রাজ্য সরকারগুলিকে পরামর্শ দিয়েছে তারা যাতে গ্রামাঞ্চলে নির্বাচিত জনপ্রতিনিধি, শিক্ষক-শিক্ষিকা ও আশাকর্মীদের নিয়ে প্রচার করে। এর জন্য সংশ্লিষ্ট ব্যক্তিদের অক্সিমিটার, এন-৯৫ মাস্ক, ইনফ্রারেড থার্মোমিটার, স্যানিটাইজারের মতো জিনিসের ব্যবস্থা করতে হবে। নমুনা পরীক্ষা, টিকাকরণ কেন্দ্র, চিকিৎসক, হাসপাতালের বেড ইত্যাদির বিষয়ে প্রকৃত তথ্য গ্রামের মানুষকে দিতে মন্ত্রক রাজ্য সরকারগুলিকে পরামর্শ দিয়েছে যাতে তারা তথ্যপ্রযুক্তির পরিকাঠামো ব্যবহার করে এই কাজ করতে পারে। এর জন্য পঞ্চায়েত অফিস, স্কুল ও কমন সার্ভিস সেন্টারের সাহায্য নেওয়া যাবে।
পঞ্চায়েতী রাজ মন্ত্রক রেশন, পানীয় জল সরবরাহ, পয়ঃনিকাশী ব্যবস্থা, এমজিনারেগা-র মাধ্যমে কর্মসংস্থানের মতো তথ্য মানুষের কাছে পৌঁছে দিতে পরামর্শ দিয়েছে। কেন্দ্রীয় ও রাজ্য সরকারগুলির নানা প্রকল্প সম্পর্কে গ্রামের মানুষ জানতে পারলে তাঁদের সুবিধা হবে। আপৎকালীন পরিস্থিতি সামাল দেওয়ার জন্য অ্যাম্বুলেন্স, অত্যাধুনিক নমুনা পরীক্ষার ব্যবস্থা সহ চিকিৎসার বিভিন্ন উপকরণ যাতে সংশ্লিষ্ট এলাকায় দ্রুত পৌঁছে দেওয়া যায় তার জন্য জেলা ও মহকুমা স্তরে স্বাস্থ্য ব্যবস্থার মধ্যে সমন্বয় গড়ে তুলতে হবে। পঞ্চায়েতী রাজ মন্ত্রকের সচিব শ্রী সুনীল কুমার পঞ্চায়েতী রাজ দপ্তর, গ্রামোন্নয়ন, স্বাস্থ্য, রাজস্ব, নারী ও শিশু কল্যাণ এবং শিক্ষা মন্ত্রকের ব্লক, জেলা ও রাজ্যস্তরের আধিকারিকদের নিয়ে একটি কমিটি গঠনের অনুরোধ জানিয়েছে। এই কমিটি কোভিড-১৯ মোকাবিলায় কি কি ব্যবস্থা নেওয়া হচ্ছে সে বিষয়ে নজরদারি চালাবে।
SC/CB /NS
(Visitor Counter : 122
প্রধানমন্ত্রীরদপ্তর
জাতীয় বিজ্ঞান দিবসে সকল বিজ্ঞানী এবং উদ্ভাবককে প্রধানমন্ত্রীর শুভেচ্ছা
নয়াদিল্লি, ২৮ ফেব্রুয়ারি, ২০২৩
জাতীয় বিজ্ঞান দিবসে সকল বিজ্ঞানী এবং উদ্ভাবককে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইটে প্রধানমন্ত্রী বলেছেন;
“জাতীয় বিজ্ঞান দিবসে সকল বিজ্ঞানী এবং উদ্ভাবককে আমার শুভেচ্ছা জানাই। বিজ্ঞানের জগতে ভারত অসংখ্য অগ্রবর্তী ভূমিকা পালন করে চলেছে এবং উদ্ভাবন ও গবেষণার ক্ষেত্রে পরিমণ্ডল গড়ে তোলার উপযুক্ত হয়ে উঠেছে।”
PG/AB/NS
(
পর্যটনমন্ত্রক
পর্যটন মন্ত্রী শ্রী প্রহ্লাদ সিং প্যাটেল আগামীকাল দার্জিলিংএ তিন দিনের অত্যুল্য ভারত মেগা হোমস্টে উন্নয়ন ও প্রশিক্ষণ কর্মশালার উদ্বোধন করবেন
নতুন দিল্লি, ২১ই ফেব্রুয়ারী, ২০২১
কেন্দ্রীয় সংস্কৃতি ও পর্যটন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল ২২শে ফেব্রুয়ারী দার্জিলিংএ তিন দিনের অত্যুল্য ভারত মেগা হোমস্টে উন্নয়ন ও প্রশিক্ষণ কর্মশালার উদ্বোধন করবেন। পর্যটন মন্ত্রকের কোলকাতার ‘ভারত পর্যটনে’র পূর্বাঞ্চলীয় আঞ্চলিক দপ্তর ২৪শে ফেব্রুয়ারী পর্যন্ত আয়োজিত এই কর্মশালায় ইস্টার্ণ হিমালয়াজ ট্রাভেল অ্যান্ড ট্যুর অপারেটর অ্যাসোসিয়েশন  ও আইআইএএস স্কুল অফ ম্যানেজমেন্ট  সহযোগিতা করবে। পর্যটকরা যাতে সুন্দর অভিজ্ঞতা সঞ্চয় করতে পারেন, সেটি নিশ্চিত করতে হোমস্টে মালিকদের আতিথেয়তা সংক্রান্ত প্রশিক্ষণ দেওয়া হবে।
পশ্চিমবঙ্গের উত্তরে দার্জিলিং ও কালিম্পং জেলায় হোমস্টের ধারণা ক্রমশ জনপ্রিয় হচ্ছে। দেশ – বিদেশের পর্যটকদের জন্য অত্যন্ত জনপ্রিয় এই পার্বত্য় পর্যটন কেন্দ্রগুলিতে হোমস্টে পর্যটনে স্থানীয় সম্প্রদায় যথেষ্ট যুক্ত রয়েছে। তবে, এই সব হোমস্টেগুলির মালিকদের আতিথেয়তা সংক্রান্ত পেশাদার প্রশিক্ষণের অভাব থাকায় এর সুদূর প্রসারী প্রভাব পড়তে পারে।
এই কর্মশালায় ৪৫০টি হোমস্টের মালিক অংশ নেবেন। আইআইএএস স্কুল অফ ম্যানেজমেন্ট আচরণগত দক্ষতা, মার্কেটিং ও সেলসের দক্ষতা সহ আতিথেয়তার বিভিন্ন দিক নিয়ে বিনামূল্যে প্রশিক্ষণ দেবে। প্রতিদিন সকাল ১০টা থেকে বিকেল ৩টে পর্যন্ত এই কর্মশালা চলবে। কর্মশালার শেষে ট্যুর অপারেটর এবং ট্রাভেল এজেন্টদের মধ্যে ব্যবসা – বাণিজ্য সংক্রান্ত আলোচনার ব্যবস্থা করা হয়েছে।
এই আতিথেয়তা সংক্রান্ত কর্মশালার মাধ্যমে স্থানীয় মানুষ আরো দক্ষ হয়ে উঠবেন। স্থানীয় সম্প্রদায়ের সাংস্কৃতিক ঐতিহ্য সংরক্ষণ এবং পর্যটনের মধ্যদিয়ে গ্রামোন্নয়নকে এই উদ্যোগে গুরুত্ব দেওয়া হয়েছে।
অর্থমন্ত্রক
প্রধানমন্ত্রী মুদ্রা যোজনায় এক বছরের মেয়াদে শিশু ঋণে যাঁরা ঋণ পরিশোধ করেছেন, তাঁদের ঋণের ২ শতাংশ সুদের অর্থ দেবে সরকার
নয়াদিল্লি, ২৪ জুন, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে প্রধানমন্ত্রী মুদ্রা যোজনা -র আওতায় যাঁরা ১২ মাসের মেয়াদে শিশু ঋণ নিয়েছিলেন, তাঁদের ঋণের ২ শতাংশ সুদের অর্থ ফেরৎ দেওয়ার প্রস্তাব অনুমোদন করা হয়েছে।
এই প্রকল্পে ৩১শে মার্চের হিসাবে যাঁদের বকেয়া ঋণ পরিশোধ হয়নি এবং রিজার্ভ ব্যাঙ্কের নির্দেশিকা অনুযায়ী, ৩১শে মার্চের মধ্যে যাঁরা অনুৎপাদিত সম্পদের তালিকাভুক্ত হননি, তাঁরাই সুবিধা পাবেন।
এর ফলে, যাঁরা সঠিক সময়ে নিয়মিত ঋণ পরিশোধ করছেন, তাঁরা উৎসাহিত হবেন। সরকার এই প্রকল্পের জন্য ১, ৫৪২ কোটি টাকা বরাদ্দ করেছে।
প্রেক্ষাপট
আত্মনির্ভর ভারত অভিযান ঘোষণার পর অতিক্ষুদ্র, ক্ষুদ্র ও মাঝারি শিল্পোদ্যোগের জন্য এই প্রকল্পটি সহায়ক হবে। প্রধানমন্ত্রী মুদ্রা যোজনার আওতায় যাঁরা ৫০ হাজার টাকা পর্যন্ত রোজগার করতে পারেন, তাঁদের ক্ষেত্রে এই ঋণকে শিশু ঋণ বলা হয়। নির্দিষ্ট বাণিজ্যিক ব্যাঙ্ক, ব্যাঙ্ক বহির্ভূত আর্থিক প্রতিষ্ঠান, মাইক্রো ফিনান্সিয়াল ইন্সটিটিউশন, মুদ্রা লিমিটেডের নিবন্ধীকৃত সংস্থাগুলি থেকে এই ঋণ পাওয়া যায়। কোভিড-১৯ মহামারীর উদ্ভূত পরিস্থিতিতে দেশ জুড়ে লকডাউন জারি থাকার পর অতিক্ষুদ্র ও ছোট শিল্পোদ্যোগীদের ব্যবসা-বাণিজ্যে যথেষ্ট সমস্যা দেখা দিয়েছিল। এরা মূলত শিশু মুদ্রা ঋণ থেকে মূলধন যোগাড় করেছিলেন। লকডাউনের ফলে এদের আর্থিক সমস্যার সম্মুখীন হতে হয়েছে। এর ফলে, ঋণ গ্রহীতারা ঋণ পরিশোধে সমস্যায় পড়েছেন।
৩১শে মার্চের হিসাব অনুযায়ী, প্রধানমন্ত্রী মুদ্রা যোজনার শিশু ঋণের আওতায় ৯ কোটি ৩৭ লক্ষ অ্যাকাউন্ট রয়েছে, যেখানে মোট ১ লক্ষ ৬২ হাজার কোটি ঋণ বকেয়া আছে।
আগামী এক বছরের মধ্যে প্রস্তাবিত প্রকল্পটি স্মল ইন্ডাস্ট্রিজ ডেভেলপমেন্ট ব্যাঙ্ক অফ ইন্ডিয়া বাস্তবায়িত করবে। পয়লা সেপ্টেম্বর থেকে আগামী বছরের ৩১শে আগস্টের মধ্যে রিজার্ভ ব্যাঙ্কের অনুমোদনক্রমে যে সমস্ত ঋণ গ্রহীতারা তাঁদের ঋণদাতাদের থেকে মোরাটোরিয়ামের সুযোগ পাবেন, তাঁরাই কোভিড-১৯ রেগুলেটরি প্যাকেজের আওতায় এই সুযোগ পাবেন। বাকিদের ক্ষেত্রে এই প্রকল্প পয়লা জুন থেকে আগামী বছরের ৩১শে মের মধ্যে কার্যকর হবে।
এই প্রকল্পের ফলে, তৃণমূল স্তরের ঋণ গ্রহীতারা আর্থিক সুবিধা পাবেন। এর মাধ্যমে ক্ষুদ্র ব্যবসায়ীরা অর্থের অভাবে তাঁদের কর্মীদের ছাঁটাই না করে ব্যবসা-বাণিজ্য চালিয়ে যেতে পারবেন। সঙ্কটের এই সময়ে ক্ষুদ্র ব্যবসায়ীদের এই সাহায্যের ফলে অর্থনীতিতে ইতিবাচক প্রভাব পড়বে। ভবিষ্যতে যার ফলে কর্মসংস্থানের সুযোগ সৃষ্টি হবে।
CG/CB/SB
(
যোগাযোগওতথ্যপ্রযুক্তিমন্ত্রক
ইন্টারনেট সুবিধাযুক্ত গ্রাম
নতুন দিল্লি, ০১ এপ্রিল, ২০২২
২০১১ সালের আদমশুমারি অনুযায়ী দেশে মোট ৫ লক্ষ ৯৭ হাজার ৬১৮টি গ্রামে জনবসতি আছে। টেলি পরিষেবা প্রদানকারী এবং দূরসঞ্চার দপ্তরের ফিল্ড ইউনিটের দেওয়া তথ্য অনুসারে এর মধ্যে ৫ লক্ষ ৫৮ হাজার ৫৩৭টি গ্রামে মোবাইল ওয়্যারলেস ব্রডব্যান্ড পরিষেবা রয়েছে।
এর পাশাপাশি, দেশের প্রতিটি গ্রাম পঞ্চায়েত এবং গ্রামে উচ্চগতি সম্পন্ন ইন্টারনেট/ ব্রডব্যান্ড পরিষেবা প্রদানের জন্য ভারতনেট প্রকল্পের পরিকল্পনা করা হয়েছে। ২৮.০২.২০২২ তারিখ পর্যন্ত ১ লক্ষ ৭২ হাজার ৩৬১টি গ্রাম পঞ্চায়েতে ভারতনেটের আওতায় ব্রডব্যান্ড পরিকাঠামো গড়ে তোলা হয়েছে।
ইন্টারনেটে সুবিধা পাওয়া যাচ্ছে কি না, তা বোঝা যায় গ্রাহক সংখ্যার ভিত্তিতে। ইন্টারনেট সংযোগের মাধ্যমে সাধারণ মানুষ স্বাস্থ্য, শিক্ষা সহ সব ধরণের অনলাইন ডিজিটাল পরিষেবার সুবিধা পেতে পারেন।
রাজ্যসভায় আজ এক প্রশ্নের লিখিত উত্তরে কেন্দ্রীয় যোগাযোগ প্রতিমন্ত্রী শ্রী দেবুসিং চৌহান এই তথ্য জানিয়েছেন।
CG/SD/SKD/
(Visitor Counter : 74
সড়কপরিবহণওমহাসড়কমন্ত্রক
শ্রী গড়করি আগামীকাল কর্ণাটকে প্রায় ১১,০০০ কোটি টাকার ৩৩টি মহাসড়ক প্রকল্পের শিলান্যাস করবেন
নতুন দিল্লি, ১৮ই ডিসেম্বর, ২০২০
কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি আগামীকাল কর্ণাটকে ৩৩টি জাতীয় মহাসড়ক প্রকল্পের উদ্বোধন তথা শিলান্যাস করবেন। এই অনুষ্ঠানে ভার্চুয়াল পদ্ধতিতে রাজ্যের মুখ্যমন্ত্রী শ্রী বি এস ইয়েদুরিয়াপ্পা পৌরহিত্য করবেন। রাজ্য এবং কেন্দ্রীয় সরকারের একাধিক মন্ত্রী এই অনুষ্ঠানে অংশ নেবেন। শ্রী গড়করি যে সমস্ত মহাসড়ক প্রকল্পের উদ্বোধন ও শিলান্যাস করবেন, তার মধ্যে প্রায় ১২০০ কিলোমিটার সড়ক নির্মাণ রয়েছে। এই প্রকল্পগুলি খাতে প্রায় ১১,০০০ কোটি টাকা ব্যয় হবে। কর্ণাটকের উন্নয়নে এই প্রকল্পগুলি আরো সুদূর প্রসারী ভূমিকা নেবে এবং রাজ্যে যোগাযোগ ব্যবস্থার মানোন্নয়ন ঘটাবে ও আর্থিক গতি ত্বরান্বিত করবে।